Úradný vestník L 110 , 03/05/2003 S. 0015 - 0017



Rozhodnutie komisie z 29. apríla 2003, ktorým sa schvaľuje technický plán činnosti na rok 2003 na zlepšenie poľnohospodárskej štatistiky (oznámené pod číslom dokumentu C(2003) 1369) (2003/304/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady č. 96/411/ES z 25. júna 1996 o zlepšení poľnohospodárskej štatistiky spoločenstva [1], naposledy zmenené a doplnené rozhodnutím č. 1919/2002/ES Európskeho parlamentu a Rady [2] a najmä na jeho článok 4 ods. 1 a článok 6 ods. 2, keďže: (1) podľa rozhodnutia 96/411/ES Komisia každý rok zakladá technický plán činnosti pre poľnohospodársku štatistiku; (2) údaje o reálnych hľadiskách európskeho poľnohospodárstva treba zlepšiť, treba získať agro-environmentálne ukazovatele, treba vyvinúť environmentálne hľadiská poľnohospodárskej účtovnej evidencie a treba vytvoriť informačný systém o rozvoji vidieka na uplatňovanie príslušných politík spoločenstva; (3) v súlade s rozhodnutím 96/411/ES Komisia prispieva na náklady uskutočnené každým členským štátom pri prispôsobovaní národných štatistických systémov alebo na náklady prípravnej práce v súvislosti s novými alebo pribúdajúcimi potrebami, ktoré sú súčasťou technického plánu činnosti; (4) určité činnosti uvedené v rámci predchádzajúcich plánov činnosti treba posilniť a pokračovať vo vyvinutom úsilí; (5) opatrenia ustanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku, PRIJALA TOTO ROZHODNUTIE: Článok 1 Technický plán činnosti na rok 2003 na zlepšenie poľnohospodárskej štatistiky (TAPAS 2003) priložený k súčasnému rozhodnutiu je schválený. Článok 2 Toto rozhodnutie je adresované členským štátom. V Bruseli 29. apríla 2003 Za Komisiu Pedro Solbes Mira člen Komisie [1] Ú. v. ES L 162, 1.7.1996, s. 14. [2] Ú. v. ES L 293, 29.10.2002, s. 5. -------------------------------------------------- PRÍLOHA TECHNICKÝ PLÁN ČINNOSTI NA ROK 2003 NA ZLEPŠENIE POĽNOHOSPODÁRSKEJ ŠTATISTIKY (TAPAS 2003) Ciele činností, ktoré sa majú vykonať v roku 2003 podľa technického plánu činnosti na zlepšenie poľnohospodárskej štatistiky (TAPAS) majú prispieť k zlepšeniu poľnohospodárskej štatistiky v týchto oblastiach: i) údaje o vecných hľadiskách európskeho poľnohospodárstva; ii) environmentálne hľadiská poľnohospodárskej účtovnej evidencie; iii) agro-environmentálne ukazovatele vrátane použitia pesticídov; iv) rozvoj vidieka. Komisia finančne prispeje každému členskému štátu na projekty, ktoré sú súčasťou týchto činností ale len do výšky obnosov uvedených v tabuľke A. Navrhované činnosti členských štátov sa týkajú: 1. Údajov o vecných hľadiskách európskeho poľnohospodárstva Toto je pokračovaním práce vykonávanej v predchádzajúcich rokoch. Cieľom je zlepšiť: a) údaje o oblastiach, výrobe a využití úrody a najmä bilanciách; b) údaje o počte dobytka, výrobe a využití živočíšnych výrobkov a najmä mäsových bilanciách; c) krmivové bilancie (rozvoj krmivových bilancií zlepšením metód odhadu a dosiahnutím lepšej dôslednosti medzi ponukovými bilanciami a krmivovou bilanciou; d) ďalšia práca s cieľom zlepšenia údajov o zásobách alebo vnútornom použití vrátane využitia na farme a technické koeficienty. 2. Environmentálne hľadiská poľnohospodárskej účtovnej evidencie Hlavným cieľom je vyskúšať zavedenie metodiky a koncepcie, ktoré umožňujú určitým prvkom, ktoré sú významné pre životné prostredie, do metodológie používanej pre ekonomické účty za poľnohospodárstvo (EAC) a lesníctvo (EAF), aby sa s nimi zaobchádzalo ako so službami v celej výrobe, v dotáciách alebo daniach. 3. Agro-environmentálne ukazovatele a použitie pesticídov Komisia chce podporiť projekty, ktoré umožňujú zlepšenie existujúcich ukazovateľov, ako sú najmä informácie na regionálnej úrovni o výnosoch určitých plodín, údaje o predaji alebo spotrebe minerálnych hnojív atď. Tiež podporuje vytvorenie krajinných ukazovateľov, ako sú dĺžky živých plotov alebo múrov alebo oblasti používané na regionálnej úrovni mimo používanej poľnohospodárskej oblasti (pastviny, alpské lúky atď.); účinky štrukturálnych charakteristík na prevádzku usadlostí (podnikov); údaje o pestovateľských praktikách. Činnosť v používaní pesticídov smeruje na pokračovanie v zbere a spracovávaní údajov o použití pesticídov a na zlepšenie kvality a rýchlosti prenosu použitím rôznych metód a zdrojov. Plodiny sú vybrané podľa členských štátov na základe ich dôležitosti vo vzťahu k pestovateľským oblastiam alebo množstva používaných pesticídov. 4. Rozvoj vidieka Táto vývojová oblasť poľnohospodárskej štatistiky bude zahŕňať podrobnejšie teritoriálne prehľady informácií obvykle zbieraných na národnej úrovni a teritoriálne prehľady, ktoré sa líšia od správnych oblastí používaných pre výrobu väčšiny regionálnych štatistík. Tiež sa pokryje širší rozsah tém vrátane nepoľnohospodárskeho príjmu fariem a rodín – najmä z činností, ktoré sú doplnkovými k poľnohospodárskej činnosti a obecným službám, poskytovaných farmármi – a životných podmienok vo vidieckych regiónoch, príspevku poľnohospodárstva ako podpory iných hospodárskych a kultúrnych činností atď. Tabuľka A TECHNICKÝ PLÁN ČINNOSTI NA ROK 2003 Maximálny príspevok spoločenstva na vynaloené náklady podľa členských tátov (v 1000 EUR) | | B | DK | D | EL | E | F | IRL | I | L | NL | A | P | FIN | S | UK | SPOLU | vecné údaje | | 35,0 | | | | | | 20,0 | | | 38,5 | 33,5 | 30,0 | 20,0 | | 177,0 | environmentálne hľadiská poľnohospodárskej účtovnej evidencie | 25,0 | | | | | | | | | | | | | | | 25,0 | agro-environmentálne ukazovatele vrátane použitia pesticídov | 35,0 | 8,0 | 86,0 | | 12,0 | | | 97,5 | | 85,0 | 55,0 | | 31,5 | 77,0 | | 487,0 | rozvoj vidieka | 17,5 | | 76,0 | | | | | 40,0 | | 25,0 | 40,0 | 30,0 | 27,0 | | 30,0 | 285,5 | SPOLU | 77,5 | 43,0 | 162,0 | | 12,0 | | | 157,5 | | 110,0 | 133,5 | 63,5 | 88,5 | 97,0 | 30,0 | 974,5 | --------------------------------------------------